cyanic-selkie/wikianc huggingface dataset:
Pagsukol
An pagsukol iyo sarong importanteng tampok sa negosyo, siyensya, teknolohiya, asin kwantitatibong pag-aadal sa nagkapirang mga disiplina. Sa uusipon, an nagkapirang mga sistemang pagsukol iyo yayaon para sa katuyohang pagkumpara sa nagkapirang mga lado. Harus naguguno an mga nin sa paagi nin mga lokal na pag-uyon sa tahaw nin mga negosyante o kolaborador. Poon sa ika-18 na siglo, nagpasiring an mga ini sa pagsararo, mahiwas na pig-aakong istandardo na nagresulta sa modernong Internasyunal na Sistema nin mga Yunit (SI). An sistemang ini pig-iinaan an gabos na mga pisikal na pagsukol pasiring sa matematikong kombinasyon kan pitong mga basehang yunit. An siyensya kan pagsukol iyo pigpupursigi sa lado nin metrolohiya.
Laguna
An Laguna sarong provincia kan Republika kan Filipinas na namómogták sa Rehiyon CALABARZON sa Luzon. Sosog sa sensus kan, igwa ining katawong nag-eerok digdi sa  kaharongan. Igwa ining sukol na kilometro kwadrado. An designadong area code kaini iyo.
Siena
An  sarong ciudad sa Italya. Ini an kapitolyo kan Provincia nin Siena sa rehiyon Tuscany.
Jan Letzel
Si Jan Letzel (Abril 9, 1880 – Desyembre 26, 1925) saróng Czech architect, na bistadohon sa pagdesinyo kan saróng establishimento sa Hiroshima na nagin ruins pagkatapos kan pagsabog kan bombang atomiko sa Hiroshima, na an establishimento ngunyan pig'aapod na A-Bomb Dome o pangiromdom nin kasilenciohan.
Dipolog
An Dipolog sarong ikatulong klase syudad na namumugtak sa probinsya nin Zamboanga del Norte, Filipinas. Igwa ining sukol na 241.13 kilometro kwadrado na kadagaan asin namumugtak sa ikaduwang distrito. An designadong zip code kaini iyo. Sosog sa sensus kan, igwa ining katawong nag-eerok digdi sa  kaharongan.
Igwa ining sukol na kilometro kwadrado.
Juan Martínez Abades
Si Juan Martínez Abades (7 Marso 1862 – 19 Enero 1920) sarong Espanyol na pintor sa estilong Naturalista, na an pinipinta niya haros mga tanawon-dagat asin mga maritimong mga eksena sa Cornisa Cantábrica. Siya saro man na mahusay magmukna' nin mga kanta asin saro man na parakanta.
Dharma
An dharma (Sanskrito: धर्म, romanisado: dharma; Pali: dhamma) sarong mayor na konsepto na may dakol na kahulogan sa mga relihiyon na Indiyan, arog kan Hinduismo, Budhismo, Jainismo, Sikhismo asin iba pa.
Minsan ngani mayo nin direktang traduksion na sarong kataga para sa dharma an mga lenguaheng Europeo, iyan parateng tinatradusir na "katanosan," "merit" o "relihioso asin moral na mga obligasyon" na namamahala sa indibiduwal na gawe.
Sa Hinduismo, an dharma saro sa apat na elemento kan Puruṣārtha, an mga katuyohan sa buhay, asin nangangahulogan nin mga paggawe na ibinibilang na kaoyon kan ⁇ ta, an pagboot na nagpapagin posible kan buhay asin uniberso. Kaiba diyan an mga obligasyon, diretso, ley, gawe - gawe, birtud asin "tamang paagi nin pamumuhay.."
Sa Budhismo, an dharma nangangahulogan "kosmikong ley asin orden," siring kan ipinahayag kan mga katokdoan kan Budha. Sa pilosopiyang Budhista, an dhamma/dharma iyo man an termino para sa "ngangalasan."
Dharma sa Jainismo an mga katokdoan ni Tirthankara (Jina) asin an grupo nin doktrina manongod sa pagdalisay asin pagbabago sa moral kan mga tawo.
An ideya nin dharma ginagamit na sa historikong relihiyon na Vedic, asin an kahulogan asin ideya kaiyan nag - ebolusyon sa nagkapirang milenya. An suanoy na teksto sa moral na Tamil na Tirukkuṟaḷ, apisar na koleksiyon nin mga katokdoan na aphoristiko sa dharma (aram), artha (porul), asin kama (inpam), an biyo asin eksklusibong basado sa sarong ⁇ am, an terminong Tamil para sa dharma. Siring kan iba pang elemento kan Puruṣārtha, an konsepto nin dharma iyo an pankagabsan na Indian.
An katagang kabaliktaran nin dharma iyo an adharma.
Trentino-Alto Adige
border|300px|right|Mga provincia kan Trentino-Alto Adige thumb|Trentino-Alto Adige travel regions An Trentino-Alto Adige o Südtirol sarong awtonomong rehiyon sa Italya.
Mga administratibong banga
Nababanga an rehiyon sa duwang awtonomong provincia:
Alfonso Castañeda
An Alfonso Castaneda sarong ikalimang klaseng banwaan sa probinsya nin Nueva Vizcaya, Filipinas. An designadong zip code kaini iyo. Sosog sa sensus kan, igwa ining katawong nag-eerok digdi sa  kaharongan.
Igwa ining sukol na kilometro kwadrado.
Mga barangay
An Alfonso Castañeda nababanga sa 6 na barangay.
FactCheck.org
An FactCheck.org nagawadan na nin apat na Webby Awards sa kategorya nin Pulitika, kan 2008, 2010, 2011 asin 2012.
Kadaklan kan napalaman igdi mga pagpahimutik, asin pagsudya' kan mga kaputikan, mga lisyang pahayag, asin mga paltos na pagpapaliwanag kan mga pulitiko na sinda kuno nagsasabi lamang nin katotohanan sa pagtaong kalinawan. An FactCheck.org pigpuntariya man an mga grupong partisan na nagngunguso nin mga kun ano-anong bagay alagad sa pagtolod mansana nin mga hilom na agenda.
1. An mga nalaog sa sityo pwede maghapot sa paglinaw kan mga soboot huringhuding naglalakop on-line. 2. Igwa man ini kan inaapod na Viral Spiral: tiniripon igdi mga popular na mga on-line na mito sinurudya na kan sityo. Igdi may sangkap na paliwanag asin an parabasa gigunuguboyan sa mga ibang toltolan kun saen mas nataong dugang na paliwanag kan mga isyu. 3. Party Lines: mga inu-ulit'ulit pigsasarabi kan mga myembro nin mga partido pulitika sa pagtaong karibongan. 4. Mailbag: pahina para sa mga parabasa kun saen pwede magpadara nin umaw o tuyaw nmanongod kan mga nasambit sa sityo, sa dagdag na paguru-urulay ngane gabos na puntos makaabot sa pagreparo.
Agi-agi kan websityo
An FactCheck.org pigtogdas kan Desyemembre 2003 ni Brooks Jackson, an dating reporter kan Associated Press, Wall Street Journal, CNN na halawig nang lakaw-lakaw an Washington asin an pulitika sa nasyunal na lebel sa saiyang pagbabareta poon pa kan 1970. Siya nabantog durante kan karampanyahan kan 1992 ta bilang toka niya sa CNN, saiyang pigsususog an mga garastohan kan mga kandidato sa advertising asin kun pano an pagdidisponer sa paragastos sa pangampanya. Kan 2003, dinulok siya asin inalok ni Kathleen Hall Jamieson kan Annenberg Public Policy Center sa pagmukna kan FactCheck.org, asin ta an siring nangyari kan Desyembre kan taon na iyan.
Kan 2007, an "Unspun" napublikar. An libro pigtabangan suraton ni Brooks Jackson, an Direktor Emeritus kan FactCheck.org asin ni Kathleen Hall Jamieson, an Direktor kan Annenberg Public Policy Center. Piggigiyahan an mga parabasa sa pagsaligsig kan mga kaputikan, mga patubod na usong ginigibo kan media asin kan mga pulitiko.
Tsumaki Yorinaka
Si Tsumaki Yorinaka (妻木 頼黄) sarong Hapones na arkitekto asin Pamayo kan Japanese Ministry of Finance kan seksyon sa edipisyo tungod sa Peryodo Meiji.
FactCheck.org
Agi-agi kan websityo
Kan Enero 2013, si Jackson nagretiro bilang direktor kan FactCheck.org. siya nasalidahan ni Eugene Kelly dating reporter asin editor sa The Record (kan Hackensack, New Jersey) asin kan The Philadelphia Inquirer saka USA Today. An FactCheck.org nag'eempleo nin apat na peryodista na sinda Kiely, D’Angelo Gore, Robert Farley asin Lori Robertson.
Tsumaki Yorinaka
Siya tinata'wan kredito kan mga pagdesenyo sa mga dakul na estruktura sa panahon nin Meiji sa Hapon, asin saro igdi iyo an tulay Nihonbashi.
Kaamayi nin buhay/Karera
Kairiba sinda Katayama Tokuma, Tatsuno Kingo, Sone Tatsuzō asin Satachi Shichijiro, na mga bantogan na mga estudyante sa Imperial College of Engineering, Tokyo, siya asin kairiba niya na nasambit, anas yaon sa pagmamato kan si arkitektong Briton na si Josiah Conder.
Si Tsumaki nagpadagos kan saiyang pag'adal sa Estados Unidos kun saen siya naggradwar na may degree sa Arkitektura sa Cornell University kan 1894. Dangan siya nagbiyahe sa Berlin para sa dagdag na adal sa nasabing kurso, sabay siya nagtrabaho sa mga opisina arkitektural ni Wilhelm Böckmann asin ni Hermann Ende.
1990
An 1990 sarong taon sa Gregoryanong kalendaryo.
Balatong
An balatong o hantak (Phaseolus vulgaris) (Ingles, string beans, green beans) sarong tinanom na nagbabalagon, nagkakamang asin nagsasapot alagad igwa man sarong klase na tindog sana naabot duwang pye an langkaw. An bunga kaini iyo an nasirbing pagkakan na an hitsura haralaba, naabot lampas 12 pulagada. An mga pisog taralay sa kalabaan kan bunga. An gabos na parte kan bunga pwedeng gulayon, iberdura sa sinabawan o putol-putolon panggisa sa anoman na luto.
Ginikanan asin iba-ibang pag'andam
Dati mahiwas na nagtutubo ini sa Amerika Sentral asin sa Sud-Amerika alagad ngonyan lakop nang entero sa kinaban. An balatong pigtitinda nang de-lata, yelado, o labas na labas. Sa pagluto, ini pinapalomoy paggaga, pinapakala-kaga, prinipritos o kasalak bilang sangkap sa lutong karne o sira o pwede man ginigisa sa sibulyas asin sa lipotok na mushroom soup asin sa ibang restoran na Hapon sinisirbe an balatong ala tempura. Pwede man an balatong lutoon kasaralak an mais, karots o iba pang mga pisog.
An balatong tagob sa konsentrasyon kan inaapod na lectins asin pwedeng makaraot kun konsumohon na pangana sa salang paagi nin pagluto.
Mga manlaenlaen na balatong
An balatong may duwang klase. Idtong natalubo na gobgob abot duwang pye an langkaw (Ingles, bush beans) asin ini tiso, dai naduko. An saro pang klase idtong nagbabalagon (Ingles, pole beans) asin kaipuhan an pasapotan ta sige sana an isog nagkukurapot sa anoman na pwedeng maporopotan.
Mga Espesye
Mga espesye:
Prato
An  sarong ciudad sa Italya. Ini an kapitolyo kan Provincia nin Prato sa rehiyon Tuscany.
Pandemya nin COVID-19
An pandemya nin COVID-19, midbid man bilang pandemyang koronabirus, iyo an global pandemic kan coronavirus disease 2019 (COVID-19) kawsa kan makuring acute respiratory syndrome coronavirus 2 (SARS-CoV-2).
Camarines Sur National High School
An Camarines Sur National High School (CSNHS) iyo an pinakaenot na pampublikong eskwelahan pansekundarya na pigbukasan kan Hulyo 15, 1902 sa Nueva Caceres, Ambos Camarines, Filipinas. Namumugtak an eskwelahan sa kalabaan kan Peñafrancia Avenue.
Pandemya nin COVID-19
An pagbungkaras kan inapod na novel coronavirus asin ngonyan  nginangaranan nang COVID-19, nangyari kan katangaan nin Desyembre 2019 sa siyudad nin Wuhan, sa Sentral Tsina. Nadukayan ini sa sarong grupo nin mga naghehelang sa pneumonia na mayo nin makuang rason kun ano an nagkawsa kaini. Dangan ini palan narisa na bagong strain kan inapod na coronavirus. An International Committee on Taxonomy of Viruses inapod an virus "severe acute respiratory syndrome coronavirus 2" (SARS-CoV-2). Kan Pebrero, an World Health Organization (WHO) pig-ngaranan an helang na kinakawsa kan virus na COVID-19.
Camarines Sur National High School
Nagpoon an institusyon na igwang 70 estudyante asin 4 na Amerikanong paratokdò sa pamayo ni Frank L. Crone, an pinakaenot na prinsipal kaini. Nagkaigwa ining 11,899 na estudyante kan taon panukdoan 2021–2022.
Pandemya nin COVID-19
Pag'uulakit
An impeksyon nangyayari primeramente paagi kan tawo-sa-tawo na pag'urulakitan, paagi sa mga pirinong laway kun an saro nahatsing o naabo. An periodo nin paghilomlom kan virus napoon 2 aldaw sagkod 14 aldaw, totoo igwang bagong pagkadukay na naabot pa ngani daang 27 aldaw saka ini naluwas. Mga sintomas maririsa kan helang na ini iyo an kalentura, pagkaho-kaho asin paggabat o paglipot kan hinangos. An mga kumplikasyon kaini iyo na pwede mahulog sa pneumonia asin kan inapod na acute respiratory distress syndrome. Mayo pa nin pambulong o bakuna na laban sa pagsumpo o pag'ulang sa paglakop kan helang na ini. An magibo sana sa presente iyo an pagpagian sa mga minamateng sintomas. An dakulang suwestyon sana iyo an paghanaw na gayo kan mga kamot orog na kun saen-saen nagkapot ini sa mga bagay-bagay ngane dai dukotan kan virus asin dai mapalakop ini sa ibang tawo na makanumpongan. Kun siisayman an naghuhuna na naduktan kan virus pinapatanidan na gayo na i-monitor an saindang salud sa laog nin 2 semana, magsulot nin takop sa nguso-dungo ngani malimita an paglakop kan hinangaw na posible may darang mga partikula kan virus asin mag'apod sa sarong doktor bago magpasiring sa saiyang klinika ngani siya makapangandam man.
Camarines Sur National High School
Uusipon
Kan Enero 21, 1901, ang Philippine Commission Act No. 74 ay pigsa-ley ta nganing maitugdas an Departamento kang pampublikong pagtukdo sa isla kang Pilipinas. Ini ang naggibong paagi ta nganing mamundag ang school division kan ambos camarines na aprubado kan acta. nu. 180, kan july 24,1901 sa opisina kan Nueva Caceres, ngunyan iyo na ang Naga City. Ang pinakaenot na division superintendent iyo si Mr. W.M Hilts. Ang mga primerong eskwelahan sa Nueva Caceres ay nabukasan sa paagi kan mga Amerikanong paratukdo na mas bistado bilang Thomasites.
Pandemya nin COVID-19
Pag'uulakit
Kan Enero 30, an pagbungkaras kan virus pinagdeklara nang Emerhensyang Publiko sa Salud sa Lebel na Internasyonal klan World Health Organization (WHO). Mga lakdang na pang'laban paglakop kaini pig'imponer sa Tsina asin sa iba-ibang parte kan kinaban matapos mahiling an biglang paglakop kan mga kaso nin pangungulakit kaini kahurihan kan Enero na nagresulta sa mga restriksyon sa pagbyahe, quarantine asin curfew. Sarong halimbawa iyo an paglockdown kan probinsya nin Hubei kun saen sa lugar kan Wuhan nadukayan an pagluwas kan helang, an pagboluntad na curfew sa Daegu, South Korea, asin an paglockdown nin haros sarong dosenang mga banwaan na may populasyon na 50,000 katawo sa Lombardy asin Venetto nin Italya. Mga aeropwerto asin mga istasyon nin tren nagobligar na nin mga pagkua kan temperatura sa hawak kan mga biyahero asin pagpadeklara sa surat kun saen nagharale sinda asin siring man nagparaskel nin mga pagpaisi kun ano an Coronavirus asin mga sintomas kaini. Magkapirang mga nasyon nagbawal na sa pagbyahe sa mga lugar kun saen makusog nagluwas an kahelangan.
Camarines Sur National High School
Uusipon
Kan Marso 7, 1902, nagpaluwas ning acta. nu. 373, sarung acta. na nag-aamienda sa acta. nu. 74, na maitugdas ang departamento kang pampublikong paratukdo sa isla kan Pilipinas.
Pandemya nin COVID-19
Pag'uulakit
Saro pang dakulang kahaditan iyo an epekto kaini sa instabilidad sa ekonomiya asin politika. Mala ta pira nang pigsisanteng mga lider kan Partido Komunista kan Tsina huli sa bagolbolon na pagsimbag sa pagbungkaras kaining kahelangan. Siring man nagruluwas an mga insidente nin pag'aapi asin pagtuturuya'-tuya' sa mga rasang Tsino asin mga Asyano gibo kan pagluwas kan kahelangan sa virus.
Camarines Sur National High School
Uusipon
Kan Hulyo 15, 1902, ang Camarines Sur High School na saru sa mga primerong eskwelahan sa munisipalidad kan Nueva Caceres, inakumodar ang mga gradweyt kang elementarya hali sa man-iba ibang lugar kan probinsya. Nilimitahan sa edad na katorse ang mga enrollee kan eskwelahan kun sain ini striktong tig-obserbaran ni Mr. Frank L.Crone, ang pinaka-enot na prinsipal kaiba ang saiyang asistant na si Ms. Minerva Udell. Ang Camhigh nagpuon ning ugwang 70 estudyante na may apat na Amerikanong paratukdo. Asin kan nagbagong mga miyembro, uminabot sa 200 ang mga nag-enrol.
Pandemya nin COVID-19
Mga bilang nin nagkagaradan asin mga nasyon nalaog kan coronavirus
Abot petsa 25 kan Pebrero 25, an bungkaras kan virus naapektuhan na mga 80,000 katawo sa bilog na kinaban. Sa Tsina 2,663 an nagkagaradan na sa 77,658 na kaso nin pag'uulakit, kadakulan kaini sa probinsya sentral nin Hubei. Alagad, sa tahaw kaini sobra sa 12,000 katawo na naulaktan sa Tsina an naumayan na man.
Camarines Sur National High School
Uusipon
Kan Hunyo 1, 1903, ang Camhigh pinuonan ang bagong grupo asin nakarehistro ning total na 269 na nag-enrol. Paminsan-minsan sa panahon kan taon, nadugangan pa ang mga paratukdo hali sa mga man-iba ibang primerong eskwelahan sa probinsya (bistado sa pangarang ambos camarines sur) sa eskwelahan kan probinsya, asin anom na paratukdo hali ni Manila pa ang nadugang.
Kan Nobyembre 15, 2012, sa ri'gon kan Akta Republika Nu. 10305, an Tinago Annex kan eskwelahan na ini permanente nang isinuway asin dineklarang saro nang independienteng eskwelahan na inaapod nang Tinago National High School.
Pandemya nin COVID-19
Presenteng Bilang kan mga nagkaurulakitan asin nagkagaradan sa COVID19
Sa bilog na kinaban, susog sa World Health Organization (WHO), an virus nakaulakit na nin sobra sa 1,280,162 katawo, nagkagaradan man sa helang kaini an sobra sa 70,031 katawo kan nagpakol an Abril 6, oras na 11:52 nin hapon. Alagad, sa parehong report, 261,474 katawo an nakabawe asin naumayan.
Camarines Sur National High School
Misyon asin Bisyon
Ang Camarines Sur National High School tigmomolde ang mga estudyante na magkaugwa nin mas hararom na pagpadangat sa Diyos, respeto sa nasyon asin sa kapwa tao. Tinatanaw man kaini ang lambang estudyante na maging responsable asin maging produktibong tao kan nasyon, tatao magsurat asin magbasa, ugwang kamalayan sa mga pangyayari sa sanlibutan, nagpapasalamat sa arte asin kultura asin magtanom sa isip ang importansya kan sarung TOTAL MAN.
Tataramon na Tegem
An Tataramon na Tekeim, sarong tataramon na pigtataram sa Nasyong Sudan.
Kaurian:Mga Tataramon kan Sudan
Tataramon na Papar
An Papar saróng minoryang tataramon na Austronesyo na pigtataram sa Sabah, Malaysia.
Nuestra Señora de Peñafrancia
An Nuestra Señora de Peñafrancia, inaapod na "Inâ" kan saiyang mga deboto, iyo an patrona kan rehiyon Bikol, Filipinas. Ipigseselebrar an kapistahan kaini pagse-Septyembre.
DZSL
An DZSL (1071 kHz Talisay, Camarines Norte) Radyo La Verdad Talisay iyo an nangenot istasyon nin radyo kan Progresive Broadcasting Corporation
Nuestra Señora de Peñafrancia
An korona asin aureola ni Inâ
An korona ni Inâ saka an saiyang aureola iyo an pinakamahalaga na parte kan imahen. An korona, na tinampokan nin mga gapong mamahalon enot na inusar kan Septyembre 20, 1924 durante kan koronasyon kanoniko ni Nuestra Señora de Peñafrancia komo Patrona kan Bicolandia. An nagpasadya kaini iyo si Rev. P. Casimiro Lladoc sa Zamora Brothers sa Manila. An gasto kaini pinagpâsan kan mga kaapil kan Peñafrancia Association na taon an presidente iyo si Eduardo Ontengco. Kan panahon man na idto si Dona Antonietta Cecilio Pardo vda.de Strohm nagdonar nin apat na ribong pesos (Php 4,000.00) na nakatabang sa pagpahaman asin pagbalukat kan korona.
Ini ginamit naman kan 1948, Taon ni Maria, asin kan 1949 kan Anibersaryong Pirak ni Inâ ta ika-25ng taon nin saiyang koronasyon. Ultimong nausar ini kan 1974, an Bulawan na Anibersaryo niya poon kan koronasyon kanoniko.
An aureola niya iyo an talidong na sagyap namugtak sa likod kan saiyang korona. Ini an mahal na gayong alahas ni Inâ. Igwa ining 12 saradit na bitoon na pigrerepresentar an 12 apostoles asin an 12 tribu kan Israel. Sa balang bitoon may nakatampok na gapong mamahalon. Hihnaman daa ini kan mga taon 1870 asin donasyon kan sarong nag'ngangaran Doña Aleja de la Paz Vida. de Antonio Cecilio. Nakatukaw an aureola sa purong bulawan. Ini daang mga gapong mamahalon kadamotan ini kan koleksyon kan si kagdonar na harale pang luwas kan nasyon sa saiyang mga pagbiyahe'biyahe.
Alagad, an duwang ining mahalagang bagay bihira nang ipagdayaw sa prusisyon asin nakasaray sa sarong safety box sa sarong bangko ta natatakot an mga otoridad kan Simbahan na mahabon ini.
An mga ginagamit sa pagpruprusisyon tuyong piyesta iyo an mga huwad kan si mga orihinal.
Historiya
Saro sa mga katolikong tradisyon iyo an debosyon kay Marian. Kitang mga Pilipino lalo na ang mga Bicolano igwang naiiba asin hararom na pagkamoot sa Inang Maria - an ina ni Hesus asin satuyan Ina. Kita minatubod na sa tabang nya kita maburunyog asin tatabangan kita na maihagad an satong mga pangadyion. Ini, satong makusog asin pusog na pagtubod na an satong mga kahagadan satong makua sa tabang kan saton mahal na ina.
Man iba-iba man an apod saiya sa iba't-ibang rehiyon digdi sa Pilipinas. Saro sa mga apod na ini: Nuestra Señora de Caridad sa Ilocanos; Our Lady of Manaoag sa mga taga Pangasinan; Lady of Piat sa Cagayanos; Nuestra Señora del Rosario de la Naval o Nuestra Señora de Antipolo sa mga Tagalogs. Alagad, saro sa pinka sikat na ngaran iyo an Nuestra Señora de Peñafrancia, mas bistado na apodon INA. Ang pagkamoot asin pagtubod na ini yaon sa panahon kan pagsakop kan Espanyol.
Harani sa Salamanca, Spain, igwang lugar na San Martin de Castañar na yaon sa pamitisan kan burol nin Peña de Francia. Si Simon Vela asin an saiyang pagiriba nakua ang imahe ni Ina kan Mayo 19, 1434 na inapod na Nuestra Señora de Peñafrancia.
Kan 1700, An pamilya Covarruibias kan San Martin de Castañar nag lipat sa Pilipinas asin nagmantinir sa Cavite. Saro sa mga aki na si Miguel nagkahilang habang nagaadal sa Unibersidad kan Sto. Thomas sa Manila. Igwa siyang dakulang pagtubod kay Ina. Sa ladawan ni Ina siya nagbolong asin saro siya sa mga mirakulo na itinao ni Ina.
Peñafrancia Fiesta
An pagselebrar kan Peñafrancia nagpupuon pag ika tolong Sabado kan Setyembre sa Siyudad nin Naga. Ini saro sa pinaka dakula asin makulay na piyesta sa bansa. Ini saro sa mga selebrasyon na mawot an pagtubod sa relihiyon, kultura asin tradisyon sa siyam na aldaw. An pag selebrar na ini iyo an mga parada, mga pakawat, mga pagtatanghal, karera nin mga bangka (regatta), asin iba pang mga kumpetisyon.
Friuli-Venezia Giulia
border|300px|right|Mga provincia kan Friuli-Venezia Giulia An Friuli-Venezia Giulia sarong rehiyon sa Italya.
1999
An 1999 sarong taon sa Gregoryanong kalendaryo.
Durosan Pang'elektrisidad
An durosan pang'elektrisidad o parke sa duros, sarong tiripon nin mga turbinang pangduros yaon sa sarong lokasyon sa pagprodyusir nin duros sa paggibong elektrisidad. An parke pangduros pwedeng sadit sana konsistido nin magkapirang turbina o pirang gatos na turbina sa duros na nalaklak nin mahiwas na lugar. An parke pwede yaon sa kadagaan o yaon sa katubigan nin dagat.
Kadaklan kan mga parkeng darakula nanggad na namumugtak sa kadagaan makukua sa Tsina, Indya, asin sa Estados Unidos. Halimbawa, an pinakadakulang parkeng durosan sa kinaban, an Gansu Wind Farm sa Tsina may kapasidad na sobra sa 6,000 MW sa 2012, na pig'aabot an 20,000 MW sa taon 2020. Kan Septyembre 2018, an 659 MW Walney Wind Farm sa UK iyo na an pinakadakulang parke sa duros sa kadagaan sa bilog na kinaban. An mga indibidwal na mga turbina an mga desenyo sige an pakusog sa pwersa, na naresulta sa mas dikit na turbina an ginagamit sa pareho mansanang binubunga na pwersa.
An parke sa duros mas magian an epekto sa kapalibutan bakong arog kan ibang estasyon sa enerhiya. An mga parke sa duros sa kadagaan natutuyawan huli ta nagtataong makanos na hitsura sa palibut asin nangangaipo man mahiwas na lugar kaini. Saro pa, napipiritan an mga ini ibugtak sa mga motyong na lugar, pero man logod nakakaribaraw sa habitat kan mga hayop. An mga parke sa duros sinasabi man na balatingaw sa radar, radyo asin telebisyon.
An mga parke sa duros mas pinipili ibugtak sa mga lugar na parangasan, kun saen parati asin mahibog an agi kan duros kun kumpara sa ibang lokasyon.
Mustafa Abdul Jalil
right|thumb|250px|Si Mustafa Abdul Jalil
Si Mustafa Abdul Jalil o Abdul-Jalil (Arabiko: مصطفى عبد الجليل‎, o ginuguhit man na Abdul-Jelil, Abd-al-Jalil, Abdel-Jalil, Abdeljalil o Abud Al Jeleil) (namundag, 1952) sarong LIbyanong pulitiko. Nagin siyang Ministro nin Hustisya (o, Sekretaryo kan General People's Committee) sa irarom kan administrasyon ni Koronel Muammar Gaddafi. Siya sinasabing lataw na gayo sa mga bareta na nagkokontra sa mga paglalapas sa mga deretsong pangtao nangyayari sa kun saen-saen sa banwang Libya. Kan 2011-ng Libyanong pag'aalsa, si Abdul Jalil nabisto komo iyo an Pamayo kan National Transitional Council na an kwartel yaon sa Benghazi asin ini nagkokontrol kan oposisyon asin kan mga lugar tumang sa rehimen ni Gaddafi. Sinasabi totoo na an saiyang pwesto kinukwestyon huli sa mga koneksyon niyang dati sa rehimen ni Gaddafi.
Karera
Kan makagraduar na siya sa departamento nin Shari'a asin Ley sa lenggwaheng Arabe asin mga Adal Islamiko sa Unibersidad kan Libya kan 1975, si Jalil nagin katuwang kan "Secretary of the Public Prosecutor" sa Al Bayda, bago siya nanombrahan na hokom kan 1976.
Si Jalil nabistong hokom na an mga desisyon haros kontra sa rehimen, bago siya nagin Ministro nin Hustisya kan 2007. Kan Enero 2010 nagngata' siyang magdemitir asin binoses niya ini sa telebisyon nasyonal huli sa kapabayaan kan gobyerno na paluwason na sa kulongan an mga presong pulitikal. An saiyang pagdemitir dai inako. Alagad, kan siya ipadara sa Benghazi kan Pebrero 21, 2011 ngane makinegosyar sa mga rebelde na butsan an mga hostage kan rebelde siya logod an nagbaliktad asin nagkampi sa mga rebelde asin nag'anunsyo na nagbubutas na siya sa kargo bilang ministro. Siya an kenot'enoteng halangkaw na opisyal sa gobyerno ni Gaddafi an naggibo nin siring.
Nasasabi sa mga sekreto asin kasipikadong mga mensaheng diplomatiko kan E.U. na pinagwa'wa' kan websayt na Wikileaks, si Jalil bukas asin malomoy na makooperar sa pakitrato diplomatiko. An gobyerno ni Gaddafi nagsapaw sa payo niya nin papremyong kabangang milyon na dinar, mga 400,000 dolyar ini, matoklo' sana siya.
Rosalio Imperial, Sr.
Si Rosalio "Sali" Roya Imperial, Jr. (4 Setyembre 1902 – 20 Peb. 1978) sarong Bikolanong edukador, peryodista asin parasurat sa tataramon na Bikol. Maigot siyang paraambag sa mga publikasyon na iniimprenta kan Cecilio Press. An saiyang karera sa pagsurat nagpoon kan huring parte kan dekada 1920 kan siya buminalik sa Naga. Nagin aktibong siyang taga-ambag nin mga rawitdawit, osipon sa Sanghiran nin Bikol asin sa Kalendariong Bikol. Siya nagin man alkalde kan munisipyo kan Naga kan Enero hanggan Desyembre 1941, mga taon na gayong pag-aaboton an mga Hapon. Siya an saro sa may pinakadakul na sinurat asin tinokda sa lenggwaheng Bikol.
Florence
An  sarong ciudad sa Italya. Ini an kapitolyo kan Provincia nin Florence sa rehiyon Tuscany.
Rosalio Imperial, Sr.
Pamilya
An naagom niya iyo si Felicidad Neri (nagadan- 1 Oktobre 1970) kan Basud, Camarines Norte. An pagsasaro ninda nagbunga nin limang aki: Rogelio, Rosalio, Jr., Epifanio, Natividad, asin Emeterio.
Edukasyon, buhay pulitiko
Nagpoon sa Seminaryo kan Naga sa pag-adal alagad kan magadan an saiyang ama dai nakatapos kaya nagdakit sa eskwela publika. Sa elementarya sa Camarines Sur High School siya nakatapos na kun saen siya an valedictorian. Pagabot high school sa parehong eskwelahan, nakasegundo año sana siya. Nagdakit naman siya sa Camarines Norte High School (1923-1925) asin ta paggraduar niya, siya an valedictorian giraray.
Kan siya yaon sa ikaapat na taon sa hayskul sa Camarines Norte siya an presidente kan High School Dramatic Club. Siya man an nagluwas sa mga zarsuela bilang actor principal.
Nagin siya paratokdo asin huri Maestro Principal sa Daet Elementary (1920-1922) pero ngani nagpondo ngona siya sa pagtokdo ta tinapos niya pag-adal sa hayskul, asin tinapos niya ini sa Camarines Norte High School. Pakagraduar, nagin siya maestro dangan prinsipal kan Labo Elementary School (1925-1926) asin pagbalyo niya sa Indan Elementary School (1926-1927), siya naman an natokahan na prinsipal. An mga eskwelahan na ini yaon gabos sa Camarines Norte. Kan 1927 nagbalik siya sa Naga ta inalok siya ni Fr. Luis Dimarumba, kura paroko kaidto kan Naga, na magtabang sa pag-organisar kaidtong Camarines Sur Catholic Academy na iyo man ngani an ginikanan kan Ateneo de Naga. Nagin siya principal asin school registrar igdi, manta' an nagin director kan Academy iyo si Fr. Luis Dimarumba asin an Asst. Director si Rodolfo Dato.
Kan 1931 mientras na siya principal kan Camarines Sur Catholic Academy, nagkandidato siya sa pagka vice-presidente kan municipio nin Naga, Camarines Sur asin ginana niya an saiyang kandidatura.
Kan taon 1935 naghale na siya sa pagkaPrincipal sa Academy. Nagin siyang empleyado sa laog nin haros limang taon (1936-1940) sa Buro de Planta y Industria. Kan 1940, nagkandidato siya sa pagka Alkalde kan Naga, Camarines Sur. Sabi niya si Presidente Manuel Quezon nagtao saiya ni pangkampanya sa halagang Php 12,000 alagad an nagasto niya nag-abot Php 19,000. Pero sulit man an kaogmahan niya ta ginana niya an eleksyon laban ki Jose Ojeda IV na kun saen olagwad siya nin 1,036 na boto. Nagtukaw siyang Alkalde sa Naga kan Enero 1, 1941.
Mga taon nin gera
Pagabot kan Hapon kan Ikaduwang Gerang Pankinaban, igdi sa Naga kan Des. 14, 1941, nataon mayo siya sa Naga asin nagtago na logod siya kaiba an saiyang pamilya sa Pacol, sarong barangay harani sa pamitisan kan bukid Isarog. Duman siya naaabotan kan mga Hapon alagad ta habo niya magsirbe komo alkalde osipon niya nagpawara-wara siya asin nagtago sa Palasyo kan Arzobispo nin anom na bulan. Igdi may mapait siyang istorya ta an ngohod niyang aki si Rosalio, Jr. nagadan sa kamot kan mga Hapon huli ta pigpatutuga kun saen siya nagtago alagad tinios na lang an gabos na pasakit sagkod na nagadan.
Sarong kagadanan sa pamilya na dai man kutana ta an pinatukaw nang alkalde kan Hapon iyo si Jose Ojeda IV, si nagin niyang kalaban kan nakaaging eleksyon kan taon 1940. Pagabot kan mga Americano kan Mayo 7, 1945 sa Naga siya an pinatukaw alkalde kan Naga na nagin opisyal kan an saiyang nombramiento pinirmahan ni Pres. Sergio Osmeña, Presidente kan Pilipinas. Nagsirbe siya komo alkalde hanggan Hulyo 19, 1947.
Pakatapos kaidto, nagpasiring siyang Manila asin naempleo sa Senado (1947-1959) kan an Presidente kan Senado iyo si Eulogio Rodriguez na saiyang ka-ugos na maray na amigo. Kan Septyembre 1959, buminalik siya sa Naga asin sa dai niya hinuhuna-huna, pignombrahan naman siya kan Presidente na kaidto iyo si Carlos Garcia komo alkalde kan Naga abot kan bulan na Desyembre parehong taon ta sinuspindi si Monico Imperial, Sr. sa saiyang pagka-alkalde huli daa sa sarong anomaliya. Si Monico, sabi niya, saiya mansanang primohon. Taon 1960 abot 1963, hanggan natapos ni Eulogio Rogriguez an saiyang turno, empleyado giraray siya sa Senado.
Dagdag na adal niya asin iba pang kinasibotan
Nagadal siya nin abogasya sa Manila College of Law kan siya empleyado sa BPI (1937-1939) alagad nakaabot sana siya sa tercer año.
Nagin siya Editor kaidtong peryodiko lokal na Bicolandia, sarong semanal na peryodiko rogaring ni Mariano Villafuerte, kan taon 1928, asin Contributing Editor sa Sanghiran nin Bikol (1927-1931), pinapalagda kaidto kan Academia Bicolana asin man nagin siyang editor kan Bicol Independent(1947) na si Monico Imperial, Sr. an nagpublikar saka iyo an enot na editor. Nagin pa siya Editor duman sa peryodiko lokal na Bugkos. Taga-ambag man siya asin bureau chief sa magasin na Bicolandia (1954-1960) na pinapalagda ni Tomas Kilates. Madugang pa, siya nagparo-padara man nin mga artikulo sa peryodikong Bicol Star, na an maysadiri iyo idtong dainang Domingo Escalante, na nagin man konsehal kan Naga.
Ginagamit niya sa pagtaram asin pagsurat an Bikol, Tagalog, Ingles asin Kastila.
Pag-onra kan saiyang serbisyo
Kan Agosto 14, 2004 an syudad kan Naga nagduhol postuma nin sarong pag-onra ki Rosalio Imperial, Sr. sa pagbisto kan saiyang serbisyo sa komunidad komo nagin sarong alkalde, na siring an nasa plake: "An Proud Ako Tower simbolo kan samuyang pag'apresyar sa mga taga-mana ni dainang Hon. Rosalio R. Imperial, Sr., na an saiyang arogan na buhay sa serbisyo publiko komo nagin sarong alkalde nagseserbing inspirasyon sa syudad sa saiyang paglakaw sa progreso.."
Mga sinurat niya (Bakong Kumpleto)
Sari-saring Tokda (Pinalis hale Ibang Tataramon, asbp.): Noli Me Tangere, El Filibusterismo, Primer Constitucion, Evolucion can Bandera, Gomburza, Arte sa Pagbulong, Robinson Crusoe, Shorab asin Rostum, Gamgam na Adarna, Negociante sa Venice, Tolong Muskiteros, Les Miserables, Conde Sa Monte Cristo, William Tell, Romeo asin Julieta, Viaje Ni Simbad, Macbeth, Ben Hur, Silas Marner, Samson asin Delila, Hamlet, Robin Hood, Arabian Nights, Cinderella,
The Straight Dope
An "The Straight Dope" sarong online hapot-simbag na kolum pinupublikar sa Chicago Reader asin napalakop paagi nin sindikasyon sa walong perytodiko sa Estados Unidos.
Mga peryodiko
An kolum inayog sa pagtaram-taram kan mga Amerikano (idiom) na boot sabihon "an bilog na impormasyon, an sangkap na istorya" asin nagsasakop nin dakul na papag'ulayan siring kan historya, syensia, orosipon nin mga gurang, imbensyon. An kolum naluwas sa tagline na: "Paglaban sa pagkamomong poon pa kan 1973 (haloy bagang mapara sa huna mi madali)." Enot pinublikar sa Reader kan 1973, an kolum sinusurat ni Cecil Adams asin ilustrado ni Slug Signorino.
Mga libro
Sa ngonyan, si Adams pinagpublikar na limang kadamotan kan saiyang mga kolum asin an saiyang katuwang Ed Zotti pinublikar an sarong pang-aki na kuleksyon sa istilong pakasurat ni Adams an Know It All.
Olimpikong Karawat
right|thumb An Olimpikong Karawat sarong internasyunal na okasyon nin tig-init asin tig-lipot na mga pakurusogan, na pigraralabanan nin niribong atleta. An Karawat piggigibo lambang duwang taon na sarasalida an Olimpikong Karawat sa Tig-init asin Tiglipot.
Mga panluwas na takod
̺
Isnilon Hapilon
Si Isnilon Totoni Hapilon (namundag Marso 18, 1966 o Marso 10, 1968 - Oktubre 16, 2017), bisto pa man sa apod na Abu Abdullah al-Filipini ("Abu Abdullah an Filipino"), sarong Islamikong  militanteng Filipino na nagpasangkob sa ISIS. Siya an dating lider kan Grupong Abu Sayyaf na nagkampi asin nagpa-irarom sa lindong kan ISIS na pinamayohan ni Abu Bakr al-Baghdadi. Kan Abril 2016, an sarong peryodiko kan ISIS, an Al Naba nagtaram na si Hapilon iyo na an pignombrahan na "emir kan  gabos na pwersang Estado islamiko sa Filipinas"
Moro National Liberation Front
Si Hapilon enot nag'apil sa Moro National Liberation Front kan 1985 asin sa panahon na iyan nag'adal siya sa madrasa asin kan tataramon na Arabo. Kan taon 1992 siya nagin parataram ni Kumander Barahama Sali kan MNLF alagad kan ini si Sali nagadan sa sarong engkwentro, siya nagpasiring nang Sumisip kun saen duman nabisto niya si Abdurajak Abubakar Janjalani, an pamayo kan Abu Sayaff.
Abu Sayyaf
Igdi sa Abu Sayaff nag'ayon siya asin padagos nagin niyang mentor relihiyoso si Janjalani. Sa Abu Sayaff nagtaas an ranggo niya sagkod na siya nagin saro sa importanteng lider kaini.
Kan Hunyo 2002, siya asin apat pang mga teroristang lider kan Abu Sayaff- sinda Khadaffy Janjalani, Hamsiraji Marusi Sali, Aldam Tilao, asin Jainal Antel Sali, Jr.— sina'ngatan nin kaso sa pagkidnap kan 17 Filipino asin 3 Amerikano na nangyari kan taon 2000 sa Dos Palmas Resort sa Palawan na kun saen an saro sa Amerikano na si Guillermo Sobero pinugotan. Sa limang may kaso, si Hapilon na nasa an buhay asin siya sinapawan sa payo nin ̩5 milyon dolyar na papremyo kan Departamento Estado nin Amerika sa kun siisay makatao nin impormasyon sa saiyang pagkadakop.
Pagkampi asin pagpasangkob sa ISIS
Kan Hulyo 23, 2014, may bidyo ni Hapilon kairiba mga nakamaskarang mga kakampi nagpahiling sa YouTube na sinda nagsusumpa nin pagkampi asin pagpasangkob sa lider kan ISIS na si Abu Bakr al-Baghdadi.
Mga pakikipaglaban sa pwersa armada kan Filipinas
Kan Abril 9, 2016, si Hapilon kaiba si kumander sa Basilan na si Furuji Indama asin abot 150 myembro kan Abu Sayaff nag'atake sa sarong kampo kan gobyerno sa Tipo-tipo, Basilan kun saen 18 soldados an nagadan asin sobra 50 an nalugadan sa pwersa armada kan Filipinas. Duman an aki ni Hapilon na si Ubaida, kairiba apat pang Abu Sayaff, an natigpo man.
Sa sarong bidyo naman kan Hunyo 21, 2016, kan ISIS tituladong "The Solid Structure" binisto asin sinambit si Hapilon na iyo an mujahid na awtorisadong mamoon sa mga jihadista kan inapod nindang Estadong Islamiko kan Filipinas. Sa bidyo, pighurot an mga jihadista na ipasige an paglusob asin pag'atake sa mga pwersa kan gobyerno. Si Hapilon pigngaranan nang iyo an emir kan mga jihadista ninda sa Filipinas, asin hinihiling nang sarong probinsya kan ISIS an parte kan Mindanaɔ.
Kan Mayo 2017, sa pinagsarong pwersa kan militar asin kapulisan nagkondukta nin operasyon na madakop si Hapilon sa sarong parte kan Marawi. Alagad, igdi na nagbungkaras an madugong paglusob kan mga pwersa kan Grupong Maute asin Abu Sayaff sa siyudad nin Marawi. Lampas nang sarong bulan, asin 520 na kaapil sa Grupong Maute, 125 soldados asin 45 sibilyan an nagkatirigpo na sa balbagan kan duwang magkalaban na pwersa, asin dai pa natatapos an krisis na ini hanggan ngonyaɳ.
Kagadanan
Si Hapilon nabadil-gadan sa Marawi City kan ika-16 nin Oktobre 2017 na umagahon kan ini nagngata' magdulag sa natatagoan na edipisyo na alagad nalilikosan na kan mga sniper kan mga Scout Rangers kan Pwersa Armada kan Filipinas. Dungan na nagadan man sa arak'asak nin bala iyo an lider kan Maute group na si Omar Maute. Si Hapilon may pataw na $5 milyon na premyo an Estados Unidos sa kun isay man makapagtao nin impormasyon na saiyang ikakadakop o ikakagadan
Arte
An arte (Ingles: art; Tagalog: sining) iyo sarong dibersong rango nin (asin produkto kan) mga pantawong kasibotan na kaiba an mamoknang imahinasyon para maiheras an teknikal na katibayan, kagayonan, emosyonal na kusog, o mga konseptuwal na ideya.
Mayo nin heneral na pinag-uuyonang kahulogan kun ano an minabilog sa arte,  asin an mga ideya iyo naliliwat sa pagdalagan kan panahon. An tolong klasikal na sanga kan biswal na arte iyo an pagpinta, iskultura, asin arkitektura. An teatro, pagbayle, asin iba pang pagganap na arte, pati naman an literatura, musika, pelikula asin an iba pang medya arug kan interaktibong medya, iyo kabali sa mas mahiwas na kahulogan kan arte. Sundo sa ika-17 na siglo, an arte iyo dapit sana sa maski anong kakayahan o masteridad asin iyo dae naisusuway hali sa kagibohan o sa mga siyensya. Sa modernong paggamit pakatapos kan ika-17 na siglo, kun sain an aestetikong konsiderasyon iyo pinakaimportante, an pinong arte (fine arts) iyo naisuway asin pigbisto hali sa nagunong kakayahan sa heneral, arug kan dekoratibo o aplikadong arte.
An natura kan arte asin mga relatibong konsepto, arug kan pagigin matibay sa pagmokna asin interpretasyon, iyo pinag-aadalan sa sarong sanga kan pilosopiya na bisto bilang aestetika. An minaluwas na obra iyo pinag-aadalan sa propesyonal na lado nin arteng kritisismo sagkod sa uusipon nin arte.
Bayoko
right|thumb|200px|An aking may bayoko' An bayokô (Ingles,mumps,o epidemic parotitis) sarong kahelangan nin tawo na kawsa nin virus. Dati saro ining helang na lakop sa kaakian kan mayo pang nagigibong bakuna laban igdi.
Makulog na paggatok kan salivary glands (parotid gland) iyo an parating sintomas kaini. An glands na ini nakukua sa irarom sa magkaibong kan salang, na pag hinimil'himil makulog.
Alagad, pwede man (kun lalake) na magkulog asin maggatok an bayag (inapod sa Ingles, orchitis) asin mga hiras o libaka magluwas sa kublit. Sa mga aki, bako man na gayo labi an isog kan sintomas. Sa mga hagbayon o mga maedad'edad nang lalake, pwede magkakomplikasyon sa pagkabaog ninda pero bihira man totoo an arog na pangyari. An helang na ini may sadiring limitasyon asin naagi sana. Mayo man nin pagbulong nanggad kaini maliban sa pagpakulpa' kan kulog dulot kan mga sintomas na nabutwa.
Mga senyales asin sintomas
An mas kumon na sintomas kan bayokô iyo
"Parotitis" o paggatok kan salivary glands sa 60–70% sa mga impeksyon asin 95% sa mga pasyente na may sintomas. An kulog mas namamate' orog na kun nagsasapa'. Pwede an kulog yaon sa ibong sana kan salang o magkaibong.
Kalentura
Kulog payo
Orchitis, o paggatok kan mga bayag. An mga lalake na bako nang tinedyer na naduktan bayokô may 30 porsyentong peligro magkaigwang orchitis. Iba pang mga sintomas iyo an pag'alang sa nguso, paglalabô kan lawog o talinga o sa mas makuri, pagkawara' nin boses. Laen pa kaiyan, 20% kan naolaktan sa bayokô daing pinapahiling na sintomas kaya pwede lumakop an virus kan bayokô na mayong nakakaaram.
Confucius
thumb|right|200pxConfucius (551 - 479SM) sarong dating pilósopo kan China, educater asin thinker.Inapod niya ining Dialektiko Historikong confucianismo.
Pisa
An  sarong ciudad sa Italya. Ini an kapitolyo kan Provincia nin Pisa sa rehiyon Tuscany.
Serapion Torre
Si Serapion Cuartel Torre (Nobyembre 14, 1892 (1884?) ) - Desyembre 17, 1941) sarong Hiligaynon nagtukaw alkalde kan Siyudad nin Iloilo (1923 - 1925), asin sarong dentista, parasurat, dramatista, asin zarzuelista. Nagsusurat siya kun minsan sa tagong-ngaran na Pio R. Sean. An saiyang mga sinurat napublikar sa La Panayana asin sa Imprenta Makinaugalingon asin an mga drama naipasale sa Cine Lux asin Cina Venus. Siya inapod na "the Great Ilongo Poet Laureate" asin "Hade nin Hiligaynon".
Pamilyɑ
Si Serapion Torre namundag sa Siyudad nin Iloilo, Filipinas. An saiyang magurang iyo sinda Victorino Morada Torre asin Isabel Cuartel. Duwang babae an saiyang napangagomː enot, si Maria Mejicano (Jalandoni ?) Melliza asin sunod si Ester Gomez Sison. Sa enot, aki niya iyo sinda Romeo Alberto Melliza Torre asin Ester Melliza Torre; sa ikaduwa, iyo sinda George Gregorio Sison Torre asin Oscar Sison Torre
Mga obrɑ
Magkapira sa mga tinokda' niya iyo an mga zarzuelaː Sayup na Ikamatay, 3-akto (1915), Pagtabang sang anak (1916), Dagata nga Makatinlo, 1-akto ((1919); mga drama, Mga Anak ni Sisa, 1-akto (1926), Kahapon kad Nian, 2-akto (1926), asin 14 pang mga nobela..
Serapion C. Torre Park
Kan Hunyo 12, 1954, an plasa publiko sa distrito kan Mandurriao, Siyudad nin Iloilo pigbagohan pangaran asin inapod nang Serapion C. Torre Park sa ri'gon kan Akta Republika Nu. 1023, sa pag'onra ki Serapion Torre.
Pagadian
An Pagadian sarong ikaduwang klase syudad na namumugtak sa probinsya nin Zamboanga del Sur, Filipinas. Igwa ining sukol na 378.80 kilometro kwadrado na kadagaan asin namumugtak sa inot na distrito. An designadong zip code kaini iyo. Sosog sa sensus kan, igwa ining katawong nag-eerok digdi sa  kaharongan.
Igwa ining sukol na kilometro kwadrado.
Mga tataramon na Moniko
An mga tataramon na Moniko, saróng sangâ kan pamilya nin tataramon na Austroasyatiko gikan sa tataramon na Suanoy na Moniko kan kahadean kan Dvaravati an sa ano ngunyan na sentral Tailandya. An mga tawo nin Nyahkur nagpadagos na nagdiretso sa kahadean na ito, na kun saen an mga Mon an ginikanan kan mga siisay na nagmigrante sa Pegu pagkatapos kan sinakop an Dvaravati kan Khmer kan ika-11 na siglo.
Klasipikasyon
Pigpanukala ni Sidwell (2009:114) an minasunod na punô ("stammbaum") para sa Moniko, pigsisintesismo an nakalihis na mga klasipikasyon gikan ki Therapan L-Thongkum (1984) asin ni Diffloth (1984).
1996
An 1996 sarong taon sa Gregoryanong kalendaryo
Manny Villar
220px|thumb|right|Si Manny Villar, Jr.
Si Manuel "Manny" Bamba Villar, Jr. (namundag, Desyembre 13, 1949) sarong Filipinong negosyante asin pulitiko. Siya ngunyan sarong senador nin Filipinas, asin pamayo kan Partido Nacionalista.
Kan nakaaging Mayo 10, 2010 na eleksyon sa Filipinas siya nagdalagan bilang kandidato para presidente sa lindong kan saiyang partido pulitikal alagad nagpwesto sana siyang ikatolo; nakua niyang boto nag'abot labing apat na milyon asin an nanggana, si Benigno Aquino III, nagkamit nin lampas 15 milyon na boto.
Si Villar namundag sa sarong dukhang pamilya sa Tondo, sarong lugar na kun saen kadaklan tirios. Pakagradwar sa Unibersidad kan Pilipinas, nagtrabaho siya bilang accountant asin financial analyst, dangan nagtapsok sa negosyo nin real estate. Lampas 200,000 na harong an napatogdok kan saiyang mga kompanya. An negosyo niyang ini iyo an nagpayaman saiyang husto, mala ta saro na siya sa pinakamayaman na namamanwaan sa bilog na Filipinas.
Treasure Island (pelikula kan 1990)
An Treasure Island (1990) sarong adaptation na pelikula kan bantog na nobelang Treasure Island ni Robert Louis Stevenson kan 1883. Nadiskobre ni Jim Hawkins (Christian Bale) an sarong mapa nin kayamanan asin naglarga tangarig hanapon an kayamanan, alagad igwang mga plano an mga pirata na pinamamayohan ni Long John Silver (Charlton Heston) na agawon ini sa paagi nin rebelyon. An pelikula sarong orihinal na produksyon na pigkuanan sagkod pig-ere kan TNT network, asin idinerehe nin Fraser Clarke Heston. Nagluwas sa ibang patos nin pelikula an ngaran na "Devils Treasure" imbes na "Treasure Island".
An soundtrack ginibo kan The Chieftains, asin mga seleksyon digdi nagluwas sa saindang Film Cuts album.
Cast
Charlton Heston bilang Long John Silver Christian Bale bilang Jim Hawkins Oliver Reed bilang Capt. Billy Bones Christopher Lee bilang Blind Pew
Godofredo Ramos
Si Godofredo P. Ramos sarong Filipinong pulitiko. Siya an binibistong "Ama kan Aklan" huli ta sa saiyang paghingowa napasuhay niya an Aklan sa Capiz asin nagin sarong probinsya kan taon 1956, sa rigon kan Akta Republika Nu. 1414. Siya an nag-ama' kan House Bill Nu. 334 na nagtutuyong isuway an Aklan sa probinsya nin Capiz na na'oyonan kan Kongreso kan Mayo 9, 1955 asin naaprobaran man sa Senado kan Abril 16, 1956.
Namundag sa Malay, Aklan, si Ramos nagin Gobernador kan Aklan (1959-61), Kongresista (1950-57; 1962-65), Hokom sa Court of Appeals (1973-76), asin Delegado kan Filipinas sa United Nations (1962 asin 1964).
Sa Kongreso
Kan siya yaon sa Kongreso, pinag-amaan niya an pinaka'enot na "Tariff and Customs Code of the Philippines" na nagin ley sa Akta Republika Nu. 1937. Dayaday siyang nabobotohan na saro sa "Ten Outstanding Congressmen of the Year," kan Congressional Press Club.
Pagromdom asin pag'onra
An palayogan na namomogtak sa Caticlan, Aklan, na iyo an ika-pitong pinakasibot na aeropuerto sa bilog na Filipinas, inapod nang "Godofredo P. Ramos Airport" sa pag'onra ki Godofredo Ramos, sa ri'gon kan Proklamasyon Nu. 500 na pinaluwas ni Presidente Benigno Aquino III asin pirmado ni Executive Secretary Paquito N. Ochoa kan Nobyembre 7, 2012.
Papa Francisco
right|thumb|220px|Si Papa Francisco kan Simbahan Katoliko thumbnail|150px Si Papa Francisco (namundag, Jorge Mario Bergoglio kan Desyembre 17, 1936) iyo an ika-266 na Santo Papa asin siya sa ngunyan an nagtutukaw na Papa kan Simbahan Katoliko. Sa siring na katungdan, siya an pamayo kan Simbahan Katoliko asin Poon kan Syudad-estado nin Vaticano. Siya napilì kan Marso 23, 2013 sa ikaduwang aldaw na pagtiripon pakatapos kan limang botohan kan mga kardinal sa Roma. Poon 1998 sagkod sa saiyang pagkaboto bilang papa, siya nagtukaw na Arsobispo kan Buenos Aires, Argentina asin ginibong kardinal kan taon 2001 ni Santo Papa Juan Pablo II.
Si Francisco iyo an pinakainot na Heswita, asin pinakainot na haling Latin Amerika, sarong Argentino, na nabotohan Papa. Siya man an kainot-inoting papa na bakong Europeo, poon kan an Siryanong si Papa Gregorio III nagtukaw sa nasabing pwesto asin nagadan kan 741.
=Mga sinurat=